Флагман флоту 1-га рангу

Фла́гман фло́ту 1-га ра́нгу — воінскае званне Марскіх Сіл Рабоча-Сялянскай Чырвонай Арміі Саюза ССР (МС РСЧА СССР)З 1938 года Марскія Сілы РСЧА СССР сталі называцца ВМФ СССР, пасля Пастановы ЦВК і СНК СССР № 120/2204 ад 30.12.1937 года «Аб утварэнні народнага камісарыята Ваенна-Марскога Флоту СССР» (абвешчана загадам Народнага Камісара абароны № 5 ад 8.01.1938 года). Да канца 1939 года канчаткова зацвердзілася найменне — Ваенна-Марскі Флот Саюза ССР (ВМФ СССР). Напрыклад: Загад НК ВМФ № 431 ад 22.10.1939 г. зацвердзіў палажэнне аб узнагароджанні значком «Выдатнік Ваенна-Марскога Флоту Саюза ССР», і значок з моманту заснавання вырабляўся з надпісам «Выдатнік ВМФ». было ўведзена Пастановай ЦВК СССР і СНК СССР ад 22 верасня 1935 года«Аб увядзенні персанальных ваенных званняў начальніцкага складу РСЧА» і зацверджана пастановай Савета Народных Камісараў СССР № 2591 для Марскіх Сіл РСЧА СССР ад 22 верасня 1935 года і абвешчана загадам Народнага Камісара абароны № 144 ад 26 верасня 1935 года. Званне флагман флоту 1-га рангу было адменена 7 мая 1940 года ў сувязі з увядзеннем новых званняў, зацверджаных Указам Прэзідыума Вярхоўнага савета СССР «Аб устанаўленні воінскіх званняў вышэйшага каманднага саставу Ваенна-Марскога Флоту».

Вышэй за флагмана флоту 2-га рангу. Адпавядала званням камандарма 1-га рангу, армейскага камісара 1-га рангу.

 Парадак прысваення і пазбаўлення звання 
Для ваеннаслужачых каманднага і начальніцкага складу, якія мелі ваеннае званне камбрыг (і яму адпаведныя ваенныя званні) і вышэй, тэрмін выслугі ў ваенных званнях не ўстанаўліваўся. Прысвойванне гэтым ваеннаслужачым званняў камдываў і вышэйшых камандных званняў (і адпаведных ім ваенных званняў) ажыццяўлялася рашэннем Народнага Камісара Абароны СССР. Званнi камандарма 1-га і 2-га рангу, флагмана флоту 1-га і 2-га рангу, армейскага камісара 1-га і 2-га рангу (і ім адпаведныя) прысвойваліся пастановай Урада Саюза ССР па прадстаўленні Народнага Камісара Абароны Саюза ССР.

Зніжэнне ў званні дапускалася толькі ў выключных выпадках і толькі па асобай пастанове Урада Саюза ССР.

Пазбаўленне ваеннага звання камдыва і вышэй (і ім адпаведных) ажыццяўлялася па прысуду суда, зацверджанаму Урадам Саюза ССР.

 Прысваенне звання 

 20.11.1935 — Міхаіл Уладзіміравіч Віктараў — камандуючы Ціхаакіянскім флотам.
 20.11.1935 — Уладзімір Мітрафанавіч Арлоў — начальнік Упраўлення Марскіх сіл РСЧА.

 Гл. таксама 
 Камандарм 1-га рангу
 Армейскі камісар 1-га рангу
 Спіс флагманаў флоту 1-га рангу, флагманаў флоту 2-га рангу, флагманаў 1-га рангу, флагманаў 2-га рангу Марскіх сіл РСЧА СССР (1935—1940)
 Спіс інжынер-флагманаў флоту, інжынер-флагманаў 1-га рангу, інжынер-флагманаў 2-га рангу, інжынер-флагманаў 3-га рангу МС РСЧА СССР (1935—1940)
 Спіс адміралаў, віцэ-адміралаў, контр-адміралаў ВМФ СССР (1940—1945)
 Спіс адміралаў, віцэ-адміралаў, контр-адміралаў ВМФ СССР (1946—1960)

 Спасылкі 
 Спіс прысваення вышэйшых афіцэрскіх званняў Арміі, Флоту і НКУС 1935—1942 гг.

Катэгорыя:Воінскія званні Узброеных сіл СССР
Катэгорыя:Ваенна-марскія званні